Tatoeba sentences — language code: ina
Le linguistas debatte si le familia linguistic utoazteca es autoctone del continente american o se originava in Asia.
Le radice nahuatl tēpe- e su equivalente turc tepe, ambes significante ‘montania’, es un inter plure indicios de que le superfamilia uralaltaic pote esser congenere a familias linguistic amerindian.
Quando le espanioles dominava Mexico in 1519, le nahuatl (se lege aproximatemente “náwatu”) esseva le interlingua mesoamerican.
Le varietate denominate nahuatl classic habeva surgite del incontro de diverse dialectos e linguas tribal in le citate Tenochtitlan, le capital del mexicas, populo de ethnia azteca que habeva dominate tote le region.
Del mexicas proveni le actual nomine del pais e anque le popular designation ‘mexicano’ pro le lingua nahuatl.
In 1570, le rege espaniol Felipe II decretava que le nahuatl deberea esser le lingua official in tote le colonias de Nove Espania.
Le lingua nahuatl ganiava impeto litterari e esseva inseniate per le prestres anque al indios de Centroamerica.
Il habeva tunc grammaticas e dictionarios del lingua (nahuatl), in que on scribeva chronicas, poemas e mesmo tractatos.
In 1770, un nove decreto regal imponeva le uso exclusive del castiliano per tote le Imperio Espaniol, assi que le nahuatl deveniva un lingua de uso oral e familiar.
Le marginalisation social del lingua (nahuatl) e del communitates indigena faceva reducer se le proportion de parlantes in le veniente centennio.
In 1895, plus que 5 per cento del population mexican ancora parlava nahuatl.
Al longo del 20e centennio, le politica de castellanización e le migration verso le centros urban causava un reduction ancora plus significative: in 2000 non plus que 1,5 per cento del mexicanos parlava nahuatl.
Iste percentage representa quasi 1,45 million de personas, del quales 198 milles es monolingue, assi que le nahuatl non es sub risco de disparition proxime.
A partir del 1990s, le politicas de derectos indigena passava a promover le nahuatl e altere 63 linguas native de Mexico.
Un lege federal de 2003 da al mexicanos le derecto a education bilingue.
In 2008, le burgomaestro de Ciudad de México affirmava su desiro de que tote le functionarios administrative apprendeva nahuatl.
Le majoritate del hodierne parlantes de nahuatl habita le territorio central mexican.
Le statos Guerrero e Hidalgo ha le plus alte ratas de monolingues, plus que 20 per cento del total de parlantes de nahuatl.
Altere statos concentrante un alte numero de parlantes de nahuatl es Puebla, Veracruz e San Luis Potosí.
Con le migration de mexicanos in le Statos Unite, il ha hodie parve communitates de parlantes de nahuatl tamben in California, Arizona, New Mexico, Texas e New York.
Le nahuatl classic habeva quatro vocales /a e i o/ que poteva esser longe o breve.
De regula, in nahuatl le accento tonic cade sur le penultime syllaba del parola.
Le morphologia in nahuatl es altemente agglutinante: le superparola nimitztētlamakīltīs vole dicer “Io facera alcun persona dar te alcun cosa”.
In nahuatl il ha nulle casos ni generos, assi que le nomines solo recipe indication de plural e de possession.